En 36-årig mor fra Himmerland er netop blevet dømt til et års fængsel for systematisk vold mod sine fem børn.

Fredag over middag blev den 36-årige mor dømt for gennem flere år at have mishandlet sine fem børn. Hun var blandt andet tiltalt for at have slået dem med forskellige genstande som hundelænker, bestik og bøjler, at have bidt dem, slået deres hoved flere forsøg på kvælning, hvad hun er blevet dømt for. Forholdet om blufærdighedskrænkelse af hendes ene datter blev hun frifundet for. To af dommerne mente, at moderen skulle have et års fængsel, hvor den tredje mente halvandet, der også var det, anklagemyndigheden gik efter. Anklageren Karina Skou siger til TV2/Nord, at hun alligevel er tilfreds med dommen, hvor hun hæfter sig ved, at moren er blevet dømt for forholdene om vold og trusler. Moderen har udbedt sig betænkningstid.